พอดีหนูเป็นโรคเริมที่ปาก แล้วแฟมมาใช้แก้วน้ำที่หนูใช้แล้ว แต่หนูใช้แก้วน้ำนั้นผ่านไปเป็นวันแล้วนะคะ แต่ตอนที่ใช้ไม่รู้ว่าหนูเป็นโรคเริม อย่างนี้แฟนจะติดเชื้อเริมมั้ยคะ แล้วเชื้อเริมอยู่นอกร่างกายเราได้นานมั้ยคะ
สวัสดีค่ะ เริม เป็นการติดเชื้อไวรัสชนิดหนึ่ง เป็นได้ทั้งที่ปากและอวัยวะเพศ ติดต่อกันทางการสัมผัสหรือการมีเพศสัมพันธ์ ลักษณะรอยโรคเป็นตุ่มน้ำใส อาจปวดแสบปวดร้อนเมื่อแตกออก เป็นโรคที่ไม่อันตราย แต่รักษาไม่หายขาด คือทำให้แค่โรคสงบไปได้ แต่ตัวไวรัสจะยังซ่อนอยู่ภายในร่างกาย สามารถกำเริบออกมาได้เมื่อร่างกายอ่อนแอการติดต่อของโรคคือการสัมผัสสารคัดหลั่งกันและกัน เช่นการมีเพศสัมพันธ์ การจูบ การใช้ของส่วนตัวร่วมกัน ดังนั้นการใช้แก้วน้ำร่วมกันมีโอกาสติดเชื้อได้เช่นกัน แต่โดยส่วนใหญ่ถ้าเชื้อไวรัสอยู่นอกร่างกายในภาวะอากาศแห้งๆด้านนอก ก็มักจะตายไปภายในไม่กี่ชั่วโมงแนะนำสังเกตอาการค่ะ ถ้าแฟนเริ่มมีรอยโรคตุ่มน้ำใสที่ปาก ควรรีบไปพบแพทย์เพื่อรับการรักษา